Šiaulių miesto savivaldybės

2018‒2020 metų strateginio

veiklos plano

6 priedas

# ŠIAULIŲ MIESTO SAVIVALDYBĖS 2018–2020 METŲ VEIKLOS PLANO 2018 METŲ SAVIVALDYBĖS TURTO VALDYMO IR PRIVATIZAVIMO PROGRAMOS (NR. 06) APRAŠYMAS

|  |  |  |  |
| --- | --- | --- | --- |
| **Biudžetiniai metai** | 2018 m. | | |
| **Asignavimų valdytojas** | Šiaulių miesto savivaldybės administracijos direktorius | **Kodas** | 188771865 |
| **Programa** | Savivaldybės turto valdymo ir privatizavimo programa | **Kodas** | 06 |
| **Programos parengimo (tęsimo) argumentai** | Programa skirta Savivaldybės nuosavybės teise priklausančio materialaus turto valdymo gerinimui ir savivaldybės pajamoms didinti. | | |
| **Ilgalaikis prioritetas (pagal ŠSPP)** | Draugiška gamtai kokybiška gyvenamoji aplinka | **Kodas** | 3 |
| **Šia programa įgyvendinamas savivaldybės strateginis tikslas** | Efektyviai panaudojant žmogiškuosius ir finansinius išteklius, formuoti palankią aplinką investicijoms pritraukti | **Kodas** | 02 |
| **Programos tikslas** | Užtikrinti savivaldybei priklausančio turto efektyvų panaudojimą. | **Kodas** | 01 |
| **Tikslo įgyvendinimo aprašymas.**  Įgyvendinant šį tikslą vykdomi uždaviniai:  *01 uždavinys. Užtikrinti Savivaldybei nuosavybės teise priklausančio registruotino turto įregistravimą viešuosiuose registruose.* Bus tvarkomi Savivaldybei nuosavybės teise priklausančio nekilnojamojo turto kadastriniai matavimai ir jų įteisinimas Nekilnojamojo turto registre. 2018 m. numatoma didžiausią lėšų dalį skirti miesto gatvių kadastriniams matavimas ir jų žemės sklypų įteisinimui.  Taip pat bus prižiūrėta valstybinė žemė ir valstybinis turtas valdomas patikėjimo teise, išlaidų, susijusių su privatizavimo programos vykdymu, dengimas.  Rengiant Savivaldybės nekilnojamuosius objektus privatizavimui, būtina atlikti šių patalpų (pastatų ar statinių) turto vertinimą, įregistruoti Nekilnojamojo turto registre žemės sklypus, apmokėti notarams už notarinius veiksmus. Planuojama privatizuoti Savivaldybei priklausančius objektus, kuriems yra parengti žemės sklypai, sutvarkyta teisinė registracija ir atliktas turto vertinimas. Tai pastatai: Trakų g. 14, Vilniaus g. 4, Rūdės g. 11, J. Basanavičiaus g. 100.  Taip pat savivaldybės būstų (butų) pardavimas, turto vertinimai, notarinių veiksmų apmokėjimas.  Pagal projektus sukurto materialaus turto draudimo išlaidų apmokėjimas.  Numatomas Savivaldybės investavimas pinigais į UAB ,,Žiburio knygynas“.  *02 uždavinys. Tinkamai eksploatuoti, remontuoti ir naudoti savivaldybei priklausančius pastatus.*  Numatoma miesto viešojo tualeto Vasario 16-osios g. 61 eksploatavimo išlaidų apmokėjimas. Viešąjį tualetą pagal patikėjimo sutartį prižiūri UAB ,,Saulės dominija“. Tualeto paslaugos nemokamos, todėl savivaldybė skiria lėšų jo išlaikymui – komunalinių patarnavimų apmokėjimuiir sargų atlyginimams apmokėti.  Bus apmokamos Savivaldybei nuosavybės teise negyvenamųjų pastatų, patalpų ir statinių eksploatavimo, komunalinių, administravimo, remonto išlaidos. Savivaldybei nuosavybės teise priklausančio nekilnojamojo turto priežiūrai ir eksploatavimui skiriamos biudžeto lėšos naudojamos laisvų negyvenamųjų patalpų komunaliniams mokesčiams, einamiesiems remontams apmokėti, taip pat, apmokėti pastatus administruojamiems administratoriams ir gyvenamųjų namų bendrijoms. Lėšos numatytos ir laisvų pastatų apsaugos paslaugai apmokėti. Šiuo metu saugomi šie pastatai – Trakų g. 14, Elnio g. 25, Bačiūnų g. 27A, Aušros al. 8, Elnio g. 25.  Numatoma skirti lėšų miesto paviršinių (lietaus) nuotekų tvarkymo paslaugoms finansuoti - nuotekų tinklų kadastriniams matavimams, įregistravimui Nekilnojamo turto registre, turto vertinimui, kad būtų galima pasinaudoti Europos sąjungos finansine parama paviršinių nuotekų infrastruktūros rekonstrukcijai ir /ar plėtrai. Taip pat planuojama 2018 metais inventorizuoti miesto apšvietimo tinklus, kelio ženklus ir šviesoforus. Atlikti jų vertinimą.  *03 uždavinys. Kompensuoti daugiabučių namų savininkų bendrijų steigimo išlaidas*  Savivaldybė numato padėti steigiamoms daugiabučių namų savininkams bendrijoms, joms apmokant bendrijų steigimo išlaidas.  *Rezultato pasiekimo vertinimo kriterijai*  Mieste esančių pastatų ir infrastruktūros statinių inventorizavimas ir teisinis įteisinimas proc. - 100. | | | |
| **Galimi programos vykdymo ir finansavimo šaltiniai:**   1. 1. Šiaulių miesto savivaldybės biudžeto lėšos (SB). 2. 2. Paskolų lėšos (PS). 3. 3. Europos Sąjungos lėšos (ES). 4. 4. Lietuvos Respublikos valstybės biudžeto lėšos (VB). | | | |
| **2015-2024 metų Šiaulių miesto strateginio plėtros plano dalys, susijusios su vykdoma programa:**  2.1.3.1. Informacinės duomenų bazės plėtojimas: laisvų, laikinai nenaudojamų ir užimtų žemės sklypų bei pastatų/patalpų pritaikymo verslo plėtrai galimybių analizavimas.  2.1.3.4. Šiaulių miesto pramoninių parkų įteisinimas kaip valstybei svarbių objektų per teritorijų planavimo dokumentų parengimą bei kitus teisės aktus.  2.2.1.9. Savivaldybės architektūros paminklo, namo Aušros al. 84, paskirties pakeitimo, remonto ir restauravimo darbų įgyvendinimas.  3.1.1.3. Kvartalinės renovacijos projektų parengimas.  3.1.1.4. Automobilių stovėjimo aikštelių praplėtimas ir daugiabučių namų kiemų dangos sutvarkymas.  3.1.8.5. Aleksandrijos renginių parko kompleksinis sutvarkymas ir pritaikymas masiniams renginiams, europinio lygio motokroso varžyboms. | | | |
| **Susiję įstatymai ir kiti norminiai teisės aktai:**  1. Lietuvos Respublikos vietos savivaldos įstatymas;  2. Lietuvos Respublikos valstybės ir savivaldybių turto valdymo, naudojimo ir disponavimo juo įstatymas;  3. Lietuvos Respublikos Valstybei ir savivaldybėms priklausančių akcijų privatizavimo įstatymas.  5. Lietuvos Respublikos viešųjų pirkimų įstatymas. | | | |